== Projekter ==
CIBS modtog i marts 2017 en bevilling på 6.1 mio. kr. fra [[TrygFonden]] til et treårigt forsknings- og udviklingsprojekt ved navn ”D.U.D.E – digital (ud)dannelse”.
Projektet går ud på at lære elever i udskolingen og på ungdomsuddannelserne at forstå og agere i den digitale virkelighed. At give dem mod på at deltage i de digitale fællesskaber uden at blive hånet og nedgjort. At gøre dem bekendt med værktøjerne til at identificere og forstå strukturen bag mobbebobler, lemmingeffekter, flertalsmisforståelser, spredningsdynamikken af alt fra rygter til fake news og de andre velkendte socialpsykologiske fænomener, der fører til irrationel gruppeadfærd i den digitale verden.
Det teoretiske grundlag for projektet er den forskning, der løbende udvikles på CIBS.<ref>[http://hum.ku.dk/faknyt/2017/februar/nyt-projekt-skal-laere-unge-at-forstaa-mekanismerne-bag-digital-mobning/ Nyt projekt skal lære unge at forstå mekanismerne bag digital mobning] hum.ku.dk 28. februar 2017</ref>
Samfundsvidenskab Autobiografiske_artikler Organisationer Uddannelsesinstitutioner